इत्र और फूलों की होली के रंग में रंगे शाही शहर के लोग
शहरमें दूसरी भव्य शोभायात्रा श्री बांके बिहारी संकीर्तन मंडल पुराना लालबाग और रथयात्रा कमेटी की ओर से शाही शहर में दूसरी यात्रा निकाली गई। जिसमें इत्र और फूलों की होली खेली गई। होली के इस मौके पर भजन कीर्तन में शहरवासी मगन रहे। मंडल के प्रधान विक्रम शर्मा गोल्डी की अध्यक्षता में यात्रा को हरी झंडी दी गई। सुमित जैन ने बताया कि यात्रा में प्रदूषण को रोकने के लिए फूलों और इत्र की होली खेली गई। यात्रा पटियाला के जोड़ियां भट्टियां से शुरू होकर मुख्य बजारों से होते हुए भजन कीर्तन करते हुए वापिस जोड़ियां भट्टियां पहुंची। यात्रा के जोडि़यां भटि्टयां पहुंचने पर ठाकुर जी की आरती की गई और 56 भोग लगाया गया।
समाज सेवा सोसायटी पंजाब के प्रधान ने बताया कि यात्रा का मुख्य आकर्षण भव्य पालकी रही और वृंदावन इस्कॉन मंदिर से बुलाए कृष्ण प्रेमियों ने अपनी मधुर वाणी से राधा रानी और बांके बिहारी का गुणगान किया। भजन कीर्तन के माहौल ने शाही शहर को बांके बिहारी के रंग में रंग दिया। इस मौके पर टीटू, राजीव ,संजीव, गोविंद, कुंतल कंबोज, संदीप, अजय, विकास, महेश, सुनील कुमार, पंकज शर्मा, योगेश शर्मा, राजू, अतुल गुप्ता, पवन शर्मा, विक्की, रमेश अरोड़ा, रिंकू चावला, रमेश काला, तरुण जिंदल, विशाल केशव, आदित्य शर्मा, हिमांशु गोला, दिनेश शर्मा और सनातन प्रेमी उपस्थित रहे।
awa_Deva hin_Deva hin_Deva